

Széles a Duna, magos a partja.
Nincs olyan legény, ki átugorja.
Ferkó átugrotta, csizmát sem sározta.
Ez ám a legény!

Széles a Tisza, szellő legyezi.
Nincs olyan leány, ki átevezi.
Julcsa tegnap este mégis átevezte,
Ez ám a leány!

Széles a Duna, magas a partja.
Nincs olyan legény, ki átugorja.
Rózsám átugorja, csizmáját nem sározza,
Ez ám a legény!

Leteszi szűrét a lova mellé,
Lehajtja fejét rózsája mellé.
Panni jár utána, kendőt hord utána.
Ez ám a legény!

Széles a Tisza, keskeny a partja.
Nincs olyan legény, ki át ne ússza.
Ez a legény átalússza, ha babája úgy akarja.
Ez ám a legény!

Leteszi szűrét a rózsafa mellé,
Lehajtja fejét a babája mellé.
A babája átöleli, páros csókot is ad neki.
Ez ám a legény!
Széles a Duna, keskeny a partja
Nincs olyan legény, ki átugorja.
Ez az Imre átugrotta, sáros lett a cipő sarka,
Ez ám a legény!

Ne gondold Imre, hogy mindig így lesz.
Majd ha a kuckóban öt, hat gyerek lesz.
Csörög a sarkantyú, csipog a sok rajkó,
kenyér kell annak.

